Svrha nacrta izmjene proračuna (NIP) br. 7 za 2015. godinu uvođenje je nužnih izmjena za hitne mjere u preostalim mjesecima 2015. i to svim mogućim prenamjenama odobrenih sredstava u ovom dijelu godine bez ugrožavanja provedbe drugih programa potrošnje. On uključuje sljedeće:

opodršku sustavu preseljenja na razini EU-a (djelovanje kao informacijski centar i poboljšanje strukturne razmjene informacija);

odjelovanje kao jedinstveni centar za informacije o zemlji porijekla, uključujući razmjenu informacija, daljnji razvoj izvješća o zemljama porijekla i praktičnih vodiča.

EUROPOL: trideset radnih mjesta kojima će se dodatno ojačati njegova uloga u provedbi zaključaka Europskog vijeća u pogledu razbijanja mreža krijimčarenja ljudi kao i ojačati nastojanja da se prepozna i ukloni sadržaj na Internetu kojim krijumčari privlače migrante i izbjeglice. To uključuje:

oresurse za pojačanje i proširenje odgovora EU-a za podršku aktivnostima Komisije u žarišnim područjima. U Grčkoj će to podrazumijevati uporabu mobilnih timova EU-a za podršku istrazi za provođenje istraga radi razbijanja mreža krijumčara ljudi. Taj novi tim Europolovih stručnjaka i analitičara prikupljat će informacije i djelovati kad se migranti iskrcaju na neki od pet trenutačno pogođenih grčkih otoka, koristeći se informacijama različitih upravnih tijela u regiji kao i informacijama dobivenim na temelju nacionalnih i međunarodnih istraga.

oOsnivanje Europskog centra za borbu protiv krijumčarenja migranata u okviru Europola radi potpore mobilnim timovima za podršku istrazi. Centar će pružati podršku najizloženijim državama članica organiziranjem osposobljavanja za mobilne timove za podršku istrazi i osiguravanjem osoblja, opreme i stručnog znanja te ojačati uobičajene potporne kapacitete Europola u pogledu analize, operativnih sastanaka i zajedničkih akcija. Osim toga, Europski centar za borbu protiv krijumčarenja migranata pružat će pregled krijumčarenja migranata iz perspektive provedbe zakona na razini EU-a i tako osigurati koordinaciju s nacionalnim centrima. Pružat će i stručno znanje o krijumčarskoj uporabi društvenih mreža i praćenju financijskih tokova;

oInterakcijom mobilnih timova za podršku istrazi i Centra u okviru Europola poboljšat će se prikupljanje podataka i operativno znanje kojima će se unaprijediti djelovanje policijskih i graničarskih timova na terenu.

S tim povezana ukupna dodatna sredstva za plaće novog osoblja (1,3 milijuna EUR) u te tri agencije izračunata su na temelju prosječne mjesečne prisutnosti u 2015.





2.2 Naslov 4.: Globalna Europa

Sukob u Siriji traje već pet godina i doveo je do 7,6 milijuna interno raseljenih osoba, 12,2 milijuna osoba kojima je potrebna humanitarna pomoć i 4 milijuna izbjeglica u susjednim zemljama. Priljev izbjeglica iz Sirije velik je izazov za susjedne zemlje, posebice Libanon i Jordan, te vrši velik pritisak na njihovu infrastrukturu i ugrožava njihovu krhku stabilnost. Dok humanitarne i dugoročne potrebe izbjeglica i interno raseljenih osoba rastu, opseg međunarodnog financiranja se smanjuje. U rujnu 2015. pokriveno je tek 40% potreba iz poziva UN-a za pomoć u sirijskoj izbjegličkoj krizi što dovodi do problema u opskrbi hranom i drugim ključnim uslugama. To je u kombinaciji s dugim trajanjem sukoba i smanjenjem nade u povratak kući potaklo tisuće Sirijaca da krenu put Europe u potrazi za dugoročnim smještajem. Dosad je u Europu stiglo 330 000 izbjeglica iz Sirije, a očekuje se da će taj broj narasti do kraja 2015.

Kako bi se odgovorilo na ovu dramatičnu situaciju, Komisija predlaže povećanje financiranja Europskog instrumenta za susjedstvo u iznosu od 300 milijuna EUR odobrenih sredstava za preuzimanje obveza. Dodatnim sredstvima za Europski instrument za susjedstvo ojačat će se regionalni uzajamni fond EU-a osnovan radi reakcije na sirijsku krizu („Fond Madad”). Fond Madad fleksibilan je i učinkovit instrument za pomoć izbjeglicama iz Sirije. Iz fonda će se podržati projekti u različitim područjima, uključujući osnovnu infrastrukturu poput opskrbe vodom, sanitarnih mjera, higijene, gospodarenja otpadom, pristupa uslugama, zdravstva, obrazovanja i potpore ostvarivanju sredstava za život. Projekti će se provoditi u suradnji s raznim partnerima poput agencija UN-a, agencija iz država članica, javnih tijela i nevladinih organizacija. S obzirom na vremenski odmak do prve isplate, s tim povezana odobrena sredstva za plaćanje bit će zatražena u pismu izmjene za nacrt proračuna za 2016.

Osim predloženog povećanja Europskog instrumenta za susjedstvo i u skladu s Komunikacijom Komisije od 23. rujna, Komisija predlaže uporabu 200 milijuna EUR za humanitarnu pomoć u 2015. kako bi se zadovoljile najhitnije humanitarne potrebe raseljenih ljudi koji bježe pred sukobom u regiji. U tu svrhu Komisija traži odvojeni prijenos sredstava u iznosu od 175 milijuna EUR (obveze) (DEC 32/2015) iz pričuve za pomoć u nuždi. Takvim će se prijenosom zajedno s 10 milijuna EUR (obveze) iz operativne pričuve za humanitarnu pomoć i najnovijeg prijenosa 15 milijuna EUR iz pričuve za pomoć u nuždi (DEC 28/2015) doći do iznosa od 200 milijuna EUR dodatnih odobrenih sredstava za preuzimanje obveza na raspolaganju za humanitarnu pomoć. Potrebno je staviti na raspolaganje 70 milijuna EUR odobrenih sredstava za plaćanje za humanitarnu pomoć u 2015. prenamjenom 55,7 milijuna EUR iz pričuva i nediferenciranih proračunskih linija predloženom ovim nacrtom izmjene proračuna (vidjeti odjeljak 3. u nastavku), dok je preostalih 14,3 milijuna EUR uključeno u posebni zahtjev za prijenos iz pričuve za pomoć u nuždi. Iznosom od 70 milijuna EUR odobrenih sredstava za plaćanje pokrit će se 40 % pretfinanciranja koje je potrebno isplatiti partnerskim agencijama tijekom 2015., a ostatak će biti isplaćen 2016.

3. Predloženo financiranje u 2015.

U ovom se odjeljku utvrđuje predloženo financiranje prethodno opisanih daljnjih mjera za 2015. kombinacijom prenamjena, iskorištavanja postojećih razlika iz naslova 3. i 4. te mobilizacije instrumenta fleksibilnosti.

3.1 Naslov 3.: Sigurnost i građanstvo

Ukupni iznos povećanja odobrenih sredstava za preuzimanje obveza radi financiranja prethodno opisanih mjera iznosi 101,3 milijuna EUR, pri čemu 100 milijuna EUR odlazi na hitnu financijsku pomoć, a 1,3 milijuna EUR na dodatno osoblje za tri agencije. Zatražena su samo odobrena sredstva za plaćanje za pokrivanje troškova dodatnog osoblja za tri agencije, dok će odobrena sredstva za plaćanje za dodatne aktivnosti u okviru FAMI-ja i FUS-a biti zatražena u pismu izmjene za nacrt proračuna za 2016.





Tablica u nastavku prikazuje raspodjelu zatraženih dodatnih odobrenih sredstava za preuzimanje obveza i odobrenih sredstava za plaćanje kroz pet proračunskih linija pod naslovom 3.

Proračunska linija Naziv Odobrena sredstva za preuzimanje obveza Odobrena sredstva za plaćanja 18 02 01 01 Potpora za upravljanje granicama i zajedničku viznu politiku u cilju olakšavanja zakonitog putovanja 20 000 000 - 18 02 03 Europska agencija za upravljanje operativnom suradnjom na vanjskim granicama (FRONTEX) 650 000 650 000 18 02 04 Europski policijski ured (EUROPOL) 325 000 325 000 18 03 01 01 Jačanje i razvoj zajedničkog europskog sustava azila te unaprjeđenje solidarnosti i podjele odgovornosti među državama članicama 80 000 000 - 18 03 02 Europski potporni ured za azil (EASO) 325 000 325 000 Ukupno 101 300 000 1 300 000

Prilogom proračunu utvrđuje se raspodjela funkcijskih grupa i platnih razreda za dodatna radna mjesta u planu radnih mjesta triju predmetnih agencija.